b'\n_START_ARTICLE_\nNedotakljivi\n_START_SECTION_\nVsebina\n_START_PARAGRAPH_\nRoman se za\xc4\x8dne z legendo o ciganskem kova\xc4\x8du, ki je skoval \xc5\xbeeblje s katerimi so kri\xc5\xbeali Je\xc5\xa1uo ben Miriama (Jezusa). Ker Cigan zadnjega \xc5\xbeeblja ve\xc4\x8d ni mogel pogasiti, so Jezusa kri\xc5\xbeali le s tremi \xc5\xbeeblji. \xc4\x8cetrti \xc5\xbeebelj pa \xc5\xa1e danes potuje z enega konca na drugi konec sveta in preganja njegove potomce. Zato se Cigani selijo._NEWLINE_V nadaljevanju je roman razdeljen na \xc5\xa1tiri dele. Celotno zgodbo pripoveduje nesojeni ciganski kralj Lutvija Belmoldo aus Shakahi Gav. Njegova pripoved razkriva zgodbo \xc5\xa1tirih generacij skozi osrednje mo\xc5\xa1ke like. To so \xc5\xa1e ded Jorga Mirga, romunski Cigan, ki je u\xc5\xa1el iz nacisti\xc4\x8dnega tabori\xc5\xa1\xc4\x8da in zbe\xc5\xbeal v Titovo Jugoslavijo, kjer se je pre\xc5\xbeivljal z izdelovanjem brusnih kamnov, o\xc4\x8de Uj\xc5\xa1a Mirga, tihotapec s tr\xc5\xbea\xc5\xa1ke tr\xc5\xbenice in sin Don Belmoldo Mirga, otrok iz osemdesetih in protagonist iz \xc4\x8dasa pred razpadom komunisti\xc4\x8dne Jugoslavije._NEWLINE_Z izjemnim ob\xc4\x8dutkom za jezik in poznavanjem ciganskega \xc5\xbeivljenja je roman napisan na na\xc4\x8din, ki pritegne bralca. Dotika se aktualnih vpra\xc5\xa1anj, ki se ti\xc4\x8dejo strpnosti do tega nomadskega ljudstva.\n_START_SECTION_\nZbirka\n_START_PARAGRAPH_\nDelo je iz\xc5\xa1lo v mednarodni zbirki Miti.\n_START_SECTION_\nOcene in nagrade\n_START_PARAGRAPH_\nRoman je bil med izbranimi finalisti za doma\xc4\x8do nagrado kresnik in evropski roman leta (The European Book Prize).\n_START_SECTION_\nIzdaje in prevodi\n_START_PARAGRAPH_\nSlovenska izdaja knjige iz leta 2007.COBISS_NEWLINE_Slovenska izdaja knjige iz leta 2008.COBISS_NEWLINE_Slovenska filmska izdaja knjige iz leta 2011.COBISS_NEWLINE_Roman je preveden v angle\xc5\xa1ki, italijanski, \xc4\x8de\xc5\xa1ki in danski jezik.\n_START_SECTION_\nPriredbe\n_START_PARAGRAPH_\nPo romanu je v uredni\xc5\xa1tvu programa Ars nastala radijska nadaljevanka v petih delih in scenarij za slovenski film \xc5\xa0anghaj.'